
LÍQUENS EPÍFITS DE Quercus ilex 
A LILLA DE MALLORCA (I) 


LL. A. Fror i M. A. Four! 


RESUM: En aquest treball presentam la catalogació de 32 espécies de líquens epífits de 
Quercus ilex d'onze localitats de Villa de Mallorca, la qual cosa suposa la cita de 8 espécies 
noves per a les Illes Balears i Pitiüses (Bacidia effusa, B. rosella, Hypogymnia physodes, 
Lecania cyrtella, Pertusaria leucostoma, P. pertusa, Physconia servitii i Rinodina cortiola) i 4 
per a Mallorca. Å 


RESUMEN: En este trabajo presentamos la catalogación de 32 especies de líquenes epífitos 
de Quercus ilex de once localidades de la isla de Mallorca, lo cual supone la cita de 8 
especies nuevas para las Islas Baleares (Bacidia effusa, B. rosella, Hypogymnia physodes, 
Lecania cyrtella, Pertusaria leucostoma, P. pertusa, Physconia servitii y Rinodina corticola) y 
4 para Mallorca. : 


SUMMARY: EPIFITICS LICHENS OF Quercus ilex FROM MAJORCA (I). In this work we present 
the cataloguing of 32 species of epifitics Quercus ilex lichens from eleven places of Major- 
ca’s Island, what means the mention of nine new species for the Balearic Island (Bacidia 
effusa, B. rosella, Hypogymnia physodes, Lecania cyrtella, Pertusaria leucostoma, P. pertusa, 
Physconia servitii and Rinodina corticola) and four for Majorca. 


INTRODUCCIÓ 


Amb aquest treball tenim la intenció de començar una sèrie d'aportacions 
sobre el poblament liquènic de les nostres illes, del qual es tenen fins ara uns 
coneixements escassos i fragmentaris. 

L'inici d'aquesta série amb els epífits d'alzina és gairabé fortuït, però no 

deixa d'esser suggeridor que comencem amb les espécies de líquens que colo- 
nitzen el tronc i branques de Quercus ilex, un parent del Kaérquez o arbre bell 
dels celtes d'on deriva el nom del gènere, l'autèntic formador del bosc medite- 
rrani i malmenat per l'home des de temps immemorials, de tal manera que ja 
s'ha transformat en excepcional el que en el nostre país hauria d'esser la nor- 
ma. 

A la figura 1 s'indica la situació geogràfica de les localitats visitades i a la 
taula 1 les seves característiques més notables, ja que aquestes localitats in- 
clouen des d'alguns dels alzinars menys alterats que ens queden, fins a altres 
que es troben en el seu límit de subsistència. 


CATÀLEC FLORÍSTIC 


Per a la nomenclatura d'aquestes espècies, que ordenam alfabèticament, 
hem seguit bàsicament el criteri d'OZENDA et CLAUZADE (1970). 

Per a cada espècie assenyalam: localitat, orientació i líquens acompan- 
yants, així com algun altre detall que creim d'interés. Endemés, i pet a un 
grapat dels taxons catalogats, incloem una breu descripció. . 

Totes les espècies esmentades es conserven a l'herbari del Laboratori de 
Botànica de la Facultat de Ciències de Palma de Mallorca. 


Bacidia effusa (Sm.) Trev. (figura 2a) 

Castell de Bellver i Son Verí, preferentment amb orientació N i a la 
base del tronc. Junt amb Xanthoria parietina. 

Tal-lus reduit i mal delimitat o indistint, més o manco fissurat-gra- . 
nulós, de blanquinós a gris-verdós. Apotecis 0,3 a 1 mm, de color rosa- : 
carbassa al principi i marró clar o fosc després, amb un marge tal-lí més 
clar que el disc que es torna inmarginat al final. Espores aciculars, hiali- 
nes, amb 5-10 o més septes, 35-50-62 X 2,5-3,5 um. 

No citat abans a les Illes Balears i Pitiüses. 


Bacilia rosella (Pers.) DN. (figura 2b). 

Coma de N'Arbona, Es Castellot i Puig de Randa. Amb orientació 
N O a les zones permanentment ombretjades del tronc. 

Tal-lus prim, més o menys granulat, gris verdós. Apotecis 0,5 a 1,5 
mm, rosa clar. Espores aciculars, hialines, amb nombrosos septes (7-12- 
16), 63-90-100 X 4-5 um. Å 

No citat abans a les Illes Balears i Pitiüses. 

Fig. 1.- Situació de les localitats citades a la Taula 1. 


LOCALITAT 


Castell de Bellver (Ciutat de Mallorca) 
Coma de N'Arbona (Escorca) 

Coma Freda (Selva) 

Comuna de Bunyola (Bunyola) 


. Es Castellot (Escorca) 


Font de S'Abeurada (Valldemossa) 
Mola de Planici (Esporles) 
Puig de Randa (Algaida) 


. Serra d'Alfàbia (Bunyola) 


Son Caulelles (Marratxí) 


. Son Verí (Marratxí) 


um. 


006779 
DE8005 
DE8906 
007796 
DE8506 
DD6996 
005991 
009375 
D07699 
DD8086 
007786 


ALT. 


70 
700 
700 
718 
740 
620 
700 
450 

1050 

80 

110 


TIPUS DE VEGETACIÓ 


Alzines aillades 
Alzinar 
Alzinar 
Alzinar 
Alzinar 
Alzinar 
Alzinar 
Alzinar degradat 
Alzinar degradat 
Alzinar degradat 
Alzines aillades 


Taula 1.— Localitats visitades i característiques més notables. 

Buellia canescens (Dicks.) DN. 

Castell de Bellver, Puig de Randa i Son Verí. Freqüentment orien- 
tat al N, quan es troba en posicions més exposades es situa a la base del 
tronc. Els exemplars de les dues darreres localitats s'han trobat fèrtils. 
Junt amb Lecanactis patellarioides. 

Abans citat a Palma de Mallorca per un de nosaltres (FroL, 1983). 


Dirina ceratoniae (Ach) Fr. ` 
Castell de Bellver, Son Caulelles, Son Verí i Puig de Randa, sem- 
pre a llocs ombrejats i preferentment orientat al N. 


Evernia prunastri (L.) Ach. 

Comuna de Bunyola, Font de S'Abeurada i Mola de Planici, fre- 
qúent damunt branques, més rarament en el tronc, però sempre a llocs 
poc exposats. Junt amb Parmelia exasperata. 


Hypogymnia physodes (L.) Nyl. (figura 3a) 

Mola de Planici, damunt el tronc amb orientació N. Exemplar estè- 
ril, amb lòbuls mes o menys imbricats, que no superen gaire el mil-líme- 
tre d'amplària i que presenten una cavitat a la zona de la medul-la. Cara 
superior gris clar no brillant i la inferior negra, menys a l'extrem, que és 
marrò. Amb soralis sovint labriformes situats a la cara inferior dels ló- 
buls perifèrics i regirats cap amunt. Tallus i medulla P* (carbassa). 
No citat abans a les Illes Balears i Pitiüses. 


Lecanactis patellarioides (Nyl). Vain. 

Castell de Bellver, Coma de N'Arbona, Serra d'Alfàbia i Son Cau- 
lelles, aparentment indiferent a l'orientació, encara que sol esser més 
abundant a les zones il-luminades. Junt amb Bullia canescens i Xanthoria 
parietina. | 

Citat abans a Mallorca. (Hansen SocHrING, 1970) i a Cabrera (Lu- 
MONA, 1976). 


Lecania cyrtella (Ach.) Th. Fr. 

Coma Freda, damunt branquetes poc o molt ombrívoles, junt amb 
Parmelia carporrhizans, Physcia adscendens, Ph. leptalea, Ramalina pa- 
nizzei, Theloschistes crysophthalmus i Xanthoria parietina. 

Tal-lus mal delimitat, reduit, prim, més o menys granulós, gris cen- 
dra verdós. Apotecis 0,1 a 0,4 mm, disc ocre fosc i marge tal-lí concolor 
amb el tal-lus. Teci i hipoteci incolors, epiteci ocre. Espores el-lipsoi- 
dals, hialines, amb un septe molt poc visible, 10-12-15 x 5-6-7 um. 

No citat abans a les Illes Balears i Pitiüses. 

a) Bacidia effusa (Sm.) Trev. 





b) Bacidia rosella (Pers.) DN. 


Fig. 2. 

Lecanora atra (Huds.) Ach. 

Castell de Bellver, Coma de N'Arbona, Coma Freda, Font de 
S'Abeurada, Puig de Randa, Son Caulelles i Son Verí. És freqüent en 
orientació N, junt amb Opegrapha atra, Physcia leptalea, Ramalina fasti- 
giata i Xanthoria parietina. á 


Lecanora chlarotera Nyl. 

` Castell de Bellver i Coma de N’Arbona, amb orientació N i acom- 
panyat de Lecanora atra, Lecidella elaeochroma, Opegrapha atra, Schis- 
matomma picconianum i Xanthoria parietina. 

No citat abans a Mallorca. Citada a Eivissa per KLEMENT (1965). 


Lecidella euphorea (Flöerke) Hertel. 
Espècie comú i més o manco abundant a quasi totes les localitats 


visitades: Castell de Bellver, Coma Freda, Comuna de Bunyola, Es Cas- 


tellot, Mola de Planici, Serra d'Alfàbia, Son Caulelles i Son Verí. Apa- 
rentment indiferent a l'orientació, però amb preferència per les zones 
més ombrívoles. Junt amb Lecanora atra, L. chlarotera, Lecidella elaeo- 
chroma, Opegrapha atra i la molsa Orthotrichum tenellum. 


Lecidella elaeochroma (Ach.) Hazsi. : 

Coma de N'Arbona, Coma Freda i Serra d'Alfàbia, aparentment 
amb el mateix hàbitat que l'anterior. Acompanyat de Lecanora atra, L. 
chlarotera, Lecidella euphorea, Pertusaria pertusa i Ramalina fastigiata. 


Opegrapha atra (Huds.) Ach. 

Castell de Bellver, Puig de Randa, Son Caulelles i Son Verí, sembla 
indiferent a l'orientació, encara que és freqüent en exposició S. Acom- 
panyat.de Lecidella euphorea i Physcia adscendens. 

No citat a Mallorca, citat abans a Cabrera (LLIMONA, 1976). 


Parmelia acetabulum (Neck.) Duby. 

Es Castellot, amb orientació N, acompanyat de Lecidella euphorea, 
Physcia leptalea i la molsa Orthotrichum tenellum. 

Tal-lus de 15 cm de diàmetre, amb lòbuls perifèrics de 3 a 7 mm 
d'ample, gris-olivaci a la part superior i marró obscur a la inferior, més 
clar en el caire i amb rizines. Tal-lus K* (groc) i medul-la pt (taronja). 

Abans citat a Coma Freda (Massanella) per TaNSBERG (1980). 

b) Pertusaria leucostoma (Bernh.) Massal. em Erichs. 


Fig. 3. 

Parmelia carporrhizans Taly. 

Coma de N'Arbona, Comuna de Bunyola, Es Castellot, Mola de 
Planici i Serra d'Alfàbia, generalment orientat al N. En Es Castellot 
junt amb Phlyctis agelaea i Physconia pulverulacea, a la Coma de N'Ar- 
bona acompanyat de Parmelia exasperata. 


Parmelia exasperata De Not. 

Coma de N'Arbona, Coma Freda i Comuna de Bunyola, damunt 
branques més o menys ombrívoles, junt amb Evernia prunastri, Parmelia 
carporrhizans, Physcia leptalea, Ramalina panizzei, Teloschistes chrysop- 
thalmus i Xanthoria parietina. 

Citat abans a Massanella per TowsBERG (1980). 


Parmelia sulcata Tayl. 
Comuna de Bunyola i Es Castellot, situat a la cara N del tronc, 
estèril. Junt amb Physconia servitii i la molsa Orthotrichum tenellum. 


Pertusaria leucostoma (Bernh.) Massal. em Erichs. (figura 3b) 

Font de S'Abeurada, damunt el tronc amb orientació N. 

Tal-lus lleugerament berrugós, poc prominent, blanquinós d'aspecte 
farinós, CL", lleugerement K+ (groc) i P. Berrugues fructíferes irregu- 
lars, no gaire estretes a la base i portant d'un a tres apotecis ocre clar. 
Espores de 2 en 2, rarament de 3 en 3, 65-95-100 x 35-40-50 ES i paret 
de gruix variable 7,5-15um, hialines. 

No citat abans a les Illes Balears.i Pitiüses. 


Pertusaria pertusa (L.) Tuck. 

Coma de N'Arbona, Font de S'Abeurada, Mola de Planici, Serra 
d'Alfàbia, Son Caulelles i Son Vert. Majoritàriament damunt troncs amb 
orientació N. 

Tallus berrugós-granulós, més o menys gruixut, gris verdós, amb 
berrugues fructíferes, irregulars, estretes a la base, que porten d'un a 
vint apotecis puntiformes negrencs. Espores per 2, simples hialines, 140- 
187-250 x 42-55-85 um i de paret de gruix variable (7,5-17,5um). 

No citat abans a les Tlles Balears i Pitiüses. 


Phlyctis agelaea (Ach.) Flot. (figura 4a). 

Coma de N'Arbona i Es Castellot, situat a les parts del tronc més 
ombrívoles. 

Tal-lus continu, fissurat, gris cendra. Apotecis poc visibles, negrencs 
peró enfonsats en grups de 2 a 4 dins de berrugues fructíferes més o 

a) Phlyctis agelaea (Ach.) Flot. 

b) Physconia servitii (Nádv.) Poelt. 


Fig. 4. 

manco pulverulentes i de color més clar que la resta del tal-lus. Espores 
murals, el-lipsoidals-fusiformes, hialines, per 2, 50-62,5-65 x 17,5-25-32,5 
um. 


Citat a Lluc (Mallorca) per RNocHE (1921). 


Physcia adscendens (Th. Fr.) Oliv. em Bitt. 

` Castell de Bellver, Coma Freda i Font de S'Abeurada, damunt el 
tronc i branques, aparentment indiferent a l'orientació. Junt amb Leca- 
nia cyrtella, Opegrapha atra, Parmelia carporrhizans, Physcia leptalea, 
Ramalina panizzei, Theloschistes chrysophthalmus i Xanthoria parietina. 


Physcia leptalea (Ach.) DC. 

Coma de N'Arbona, Coma Freda, Son Caulelles i Son Verí. Gene- 
ralment damunt branquetes més o menys ombrívoles. Acompanyat de 
Lecania cyrtella, Parmelia carporrhizans, Physcia adscendens, Ramalina 
panizzei, Theloschistes chrysophthalmus i Xanthoria parietina. 


Physconia pulverulacea Moberg. 
Es Castellot, damunt el tronc i branques, a llocs no exposats. Junt 
amb Parmelia carporrhizans. 


Physconia servitii (Nádv.) Poelt (figura 4b). 

Es Castellot, damunt el tronc amb orientació N, junt amb Parmelia 
sulcata i la molsa Orthotrichum tenellum. 

Tal-lus marró clar mat o gris-marró a causa de la pruina poc o molt 
abundant per zones. Lòbuls de 0,5 a 1,5 mm d'ample i amb'fins pèls 
transparents al seu extrem, cara inferior i rizines negres. Apotecis de 0,5 
a 1,5 mm, més o menys pruinosos i sovint amb lòbuls foliacis curts en el 
marge tal-lí. Espores el-lipsoidals, uniseptades, brunes, per 2 o 3 i lleu- 
gerament corbades, 30-35-37,5 x 13-15-20 um. 

No citat a les Illes Balears i Pitiüses. 


Ramalina canariensis Steiner. 

Castell de Bellver, Son Caulelles i Son verí, aparentment indiferent 
a l'orientació, encara que predomina l'exposició al N i W. Exemplars 
sempre poc desenvolupats. 

No citat a Mallorca, peró sí a Eivissa (KLEMENT, 1965) i a Cabrera 
(LLIMONA, 1976). 


Ramalina fastigiata (Liljeb.) Ach. 
Coma Freda, Coma de N'Arbona i Font de S'Abeurada. Sobretot 

b) Teloschistes chrysophthalmus (L.) Th. Fr. 


Fig. 5. 

damunt les branques més o manco ombrívoles, junt amb Lecanora atra, 


© L. chlarotera, Lecidella elaeochroma, Lecidella euphorea i Pertusaria per- 


tusa. 


Rinodina corticola Arn. (figura Sa) 
Mola de Planici, damunt el tronc junt amb l'hepàtica Frullania dila- 


- lata i sobre branquetes amb Ramalina panizzei i Tealoschistes chrysopht- 


halmus. 

Tal-lus gris blanquinós, prim, areolat-dispers i mal delimitat, K+ 
(groc). Apotecis negres, de 0,5 mm de diàmetre com a màxim i amb 
bord tal-lí blanc. Espores el-lipsoidals, uniseptades, brunes, 15-20-25 x 
7,5-9-10 um i amb la paret més gruixuda als extrems i a nivell del septe. 

No citat abans a les Illes Balears i Pitiüses. 


Schismatomma picconianum (Bagl.) Steiner. 

Castell de Bellver, damunt un tronc orientat al N, aconpanyat de 
Lecanora chlarotera. 

Citat abans a Artà (Mallorca) per MAHEU et Ger (1922) i a Santa 
Eulalia (Eivissa) per RLEMENT (1965). 


Teloschistes chrysophthalmus (L.) Th. Fr. (figura 5b). 

Coma Freda i Mola de Planici, damunt branquetes a llocs més o 
manco ombrívols. Junt amb Parmelia carporrhizans, P. exasperata, Phys- 
cia adscendens, Ph. leptalea, Ramalina panizzei, Rinodina corticola i 
Xanthoria parietina. 

Tal-lus groguenc que torna gris a les zones velles, amb aspecte de 
mateta, no sobrepassant gaire 1 cm d'alt i format per lacínies planes, 
irregularment ramificades, de fins 1,5 mm d'ample, amb abundants fi- 
bril-les, sobre tot als extrems, d'un groc més brillant. Apotecis de 1 a 4 
mm de diàmetre, groc-taronja i amb fibril-les sobre el marge tal-lí. Es- 
pores polariloculars típiques, 12,5-15-16 x 5-7,5 um. , 

Citat al Massanella per TønsBERG (1980). 


Usnea articulata (L.) Hoffm. ssp. mediterranea Mot. 
. Mola de Planici, penjant de branquetes ombrívoles i acompanyat 

d'Evernia prunastri i Ramalina panizzei. 

Tal-lus pendent de 20 cm. de longitud, més estret a la base, flexi- 
ble, gris verdós, amb les ramificacions principals articulades i foveolades. 
Papil-les 1 fibril-les més o menys abundants per zones, sobretot a les ra- 
mificacions primes. Cordó axial F. 

No citat abans a Mallorca, però sí a Menorca (RAMIS in COLMEIRO, 
1889). 

Xanthoria parietina (L.) Beltr. 

Observat a totes les localitats visitades (taula D. generalment exem- 
plars petits; on millor es desenvolupa és a la base del tronc junt amb 
Bacidia effusa i molses. | 

